9.10.2012 Jurnalul Oficial al Uniunii Europene L 274[1 (Acte fără caracter legislativ) REGULAMENTE REGULAMENTUL DELEGAT (UE) NR. 918/2012 AL COMISIEI din 5 iulie 2012 de completare a Regulamentului (UE) nr. 236/2012 al Parlamentului European și al Consiliului privind vânzarea în lipsă și anumite aspecte ale swapurilor pe riscul de credit în ceea ce priveşte definițiile, calcularea pozițiilor scurte nete, swapurile acoperite pe riscul de credit al datoriei suverane, pragurile de notificare, pragurile de lichiditate pentru suspendarea restricțiilor, scăderile semnificative ale valorii instrumentelor financiare și evenimentele nefavorabile (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr.236/2012 al Parla- mentului European și al Consiliului din 14 martie 2012 privind vânzarea în lipsă şi anumite aspecte ale swapurilor pe riscul de credit (1), în special articolul 2 alineatul (2), articolul 3 alineatul (7), articolul 4 alineatul (2), articolul 7 alineatul (3), articolul 13 alineatul (4), articolul 23 alineatul (7) şi articolul 30, întrucât: (1) Regulamentul (UE) nr. 236/2012 impune anumite măsuri referitoare la vânzarea în lipsă şi la swapurile pe riscul de credit. Articolul 42 din Regulamentul (UE) nr. 236/2012 împuterniceşte Comisia să adopte acte delegate în vederea completării dispozițiilor respectivului regulament în conformitate cu articolul 290 din Tratatul privind funcționarea Uniunii Europene. Prezentul act delegat completează și modifică anumite elemente neesențiale. (2)  Dispozițiile prezentului regulament sunt strâns legate între ele, deoarece pragurile de notificare și publicare și determinarea swapurilor neacoperite pe riscul de credit se bazează pe definițiile și metodele de calculare a pozițiilor scurte, iar dispozițiile privind scăderile semnificative ale valorii instrumentelor financiare, scăderea lichidităţii de pe pieţele datoriilor suverane și determinarea eveni- mentelor nefavorabile sunt legate în mod indisolubil. () JO L 86, 243.2012, p. 1. Pentru a se asigura coerența dispozițiilor privind vânzarea în lipsă care trebuie să intre în vigoare în acelaşi timp, este necesar să se includă într-un singur regulament toate dispozițiile impuse de Regulamentul (UE) nr. 236/2012. Regulamentul (UE) nr.236/2012 conține anumite definiții. Pentru o mai mare claritate şi securitate juridică, sunt necesare dispoziții suplimentare în ceea ce priveşte definițiile de la articolul 2 alineatul (1), mai exact trebuie precizate cazurile în care se consideră că o persoană fizică sau juridică este proprietarul unui instrument financiar în sensul definiției vânzării în lipsă şi cazurile în care o persoană fizică sau juridică „deține” o acțiune sau un instrument de datorie în sensul Regula- mentului (UE) nr.236/2012. Detaliile sunt alese astfel încât Regulamentul (UE) nr.236/2012 să aibă efectele dorite în mod uniform, în pofida abordărilor divergente ale legislațiilor statelor membre. Conceptele de proprietate și de deţinere de titluri de valoare nu sunt în prezent armonizate în statele membre, dar prevederile Regulamentului (UE) nr. 236/2012 sunt destinate să se aplice numai vânzării în lipsă, fără a aduce atingere evoluțiilor legislative ulterioare, cum ar fi o armonizare a legislației. Regulamentul (UE) nr. 236/2012 impune restricții și obli- gații, de exemplu obligaţii de notificare și de publicare, persoanelor fizice sau juridice care dețin sau deschid poziții scurte nete pe acțiuni şi pe instrumente de datorie suverană. Poziţiile lungi și scurte pe acţiuni și pe instrumente de datorie suverană pot fi deţinute şi evaluate în diferite moduri. Pentru a asigura o abordare coerentă şi a permite măsurilor privind pozițiile scurte pe acţiuni și pe instrumente de datorie suverană să își atingă obiectivele, este necesar așadar să se precizeze modul în care trebuie calculate pozițiile scurte nete. Vânzarea în lipsă poate să se refere la un singur instrument sau poate fi efectuată prin coşuri de datorie suverană, de